CELEX: 62008CA0543
Language: fi
Date: 2010-11-11 00:00:00
Title: Asia C-543/08: Unionin tuomioistuimen tuomio (ensimmäinen jaosto) 11.11.2010 — Euroopan komissio v. Portugalin tasavalta (Jäsenyysvelvoitteiden noudattamatta jättäminen — EY 56 ja EY 43 artikla — Pääomien vapaa liikkuvuus — Portugalin valtion omistamat EDP:n etuoikeutetut osakkeet (golden shares) — Energias de Portugal — Omistusosuuksien hankinnan rajoitukset ja puuttuminen yksityistetyn yhtiön johtamiseen)

15.1.2011   
            
            
               FI
            
            
               Euroopan unionin virallinen lehti
            
            
               C 13/3
            
         Unionin tuomioistuimen tuomio (ensimmäinen jaosto) 11.11.2010 — Euroopan komissio v. Portugalin tasavalta
   (Asia C-543/08) (1)
   
   (Jäsenyysvelvoitteiden noudattamatta jättäminen - EY 56 ja EY 43 artikla - Pääomien vapaa liikkuvuus - Portugalin valtion omistamat EDP:n etuoikeutetut osakkeet (golden shares) - Energias de Portugal - Omistusosuuksien hankinnan rajoitukset ja puuttuminen yksityistetyn yhtiön johtamiseen)
   2011/C 13/05
   Oikeudenkäyntikieli: portugali
   
      Asianosaiset
   
   
      Kantaja: Euroopan komissio (asiamiehet: G. Braun, P. Guerra e Andrade ja M. Teles Romão)
   
      Vastaaja: Portugalin tasavalta (asiamiehet: L. Inez Fernandes, avustajinaan advogado C. Botelho Moniz ja advogado P. Gouveia e Melo)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — EY 43 ja EY 56 artiklan rikkominen — Portugalin valtion EDP-yhtiössä omistamat erityisosakkeet (”golden shares”) — Energias de Portugal
   
      Tuomiolauselma
   
   
               1)
            
            
               Portugalin tasavalta ei ole noudattanut EY 56 artiklan mukaisia velvoitteitaan, koska se on pitänyt voimassa EDP — Energias de Portugalissa erityisiä oikeuksia, kuten esillä olevassa asiassa yksityistämisestä 5.4.1990 annetusta puitelaista nro 11/90 (Lei n.o 11/90, Lei Quadro das Privatizações), 15.7.2000 annetusta asetuksesta nro 141/2000, jolla hyväksyttiin EDP — Electricidade de Portugal SA:n osakepääoman yksityistämismenettelyn neljäs vaihe, ja mainitun yhtiön yhtiöjärjestyksestä ilmeneviä Portugalin valtion ja muiden julkisyhteisöjen erityisoikeuksia, jotka perustuvat Portugalin valtion mainitusta yhtiöstä omistamiin etuoikeutettuihin osakkeisiin (”golden shares”).
            
         
               2)
            
            
               Portugalin tasavalta velvoitetaan korvaamaan oikeudenkäyntikulut.
            
         
      (1)  EUVL C 19, 24.1.2009.